title: 2016 m. vasario 15 d. Tarybos įgyvendinimo sprendimas (ES) 2016/543, kuriuo patvirtinama Graikijos koregavimo programa (2015/1182)

text:
7.4.2016

               LT

               Europos Sąjungos oficialusis leidinys

               L 91/26

         TARYBOS ĮGYVENDINIMO SPRENDIMAS (ES) 2016/543
   2016 m. vasario 15 d.
   kuriuo patvirtinama Graikijos koregavimo programa (2015/1182) (1)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gegužės 21 d. Europos Parlamento ir Tarybos reglamentą (ES) Nr. 472/2013 dėl euro zonos valstybių narių, kurios turi didelių finansinio stabilumo sunkumų arba kurioms tokie sunkumai gresia, ekonominės ir biudžeto priežiūros griežtinimo (2), ypač į jo 7 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               Reglamentu (ES) Nr. 472/2013 nustatomos valstybės narės, kuri gauna finansinę pagalbą, taip pat pagal Europos finansinės padėties stabilizavimo priemonę (EFSM), makroekonominio koregavimo programos patvirtinimo taisyklės. Šias taisykles būtina suderinti su Tarybos reglamento (ES) Nr. 407/2010 (3), kuriuo nustatoma EFSM, nuostatomis;

               (2)

               finansinė pagalba pagal EFSM Graikijai buvo suteikta Tarybos įgyvendinimo sprendimu (ES) 2016/542 (4) dėl Sąjungos trumpalaikės finansinės pagalbos suteikimo Graikijai;

               (3)

               siekiant nuoseklumo, pagal Reglamentą (ES) Nr. 472/2013 Graikijos makroekonominio koregavimo programa turėtų būti patvirtinta darant nuorodas į atitinkamas Įgyvendinimo sprendimo (ES) 2016/542 nuostatas,

         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo (ES) 2016/542 3 straipsnio 3 dalyje nurodytos priemonės, kurių turi imtis Graikija vykdydama savo koregavimo programą, patvirtinamos.
   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas Graikijos Respublikai.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2016 m. vasario 15 d.

            Tarybos vardu

            Pirmininkas

         M.H.P. VAN DAM

      (1)  Šis aktas iš pradžių buvo priimtas tik anglų kalba ir paskelbtas OL L 192, 2015 7 18, p. 19.

      (2)  OL L 140, 2013 5 27, p. 1.

      (3)  2010 m. gegužės 11 d. Tarybos reglamentas (ES) Nr. 407/2010, kuriuo nustatoma Europos finansinės padėties stabilizavimo priemonė (OL L 118, 2010 5 12, p. 1).

      (4)  Žr. šio Oficialiojo leidinio p. 22


title: 2014/495/Euratomas: 2014 m. birželio 16 d. Tarybos sprendimas dėl pritarimo, kad Europos Komisija Europos atominės energijos bendrijos vardu sudarytų Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą

text:
30.8.2014

               LT

               Europos Sąjungos oficialusis leidinys

               L 261/744

         TARYBOS SPRENDIMAS
   2014 m. birželio 16 d.
   dėl pritarimo, kad Europos Komisija Europos atominės energijos bendrijos vardu sudarytų Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą
   (2014/495/Euratomas)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Europos Komisijos rekomendaciją,
   kadangi:

               (1)

               2010 m. gegužės 10 d. Taryba įgaliojo Komisiją pradėti derybas su Gruzija dėl naujo Sąjungos ir Gruzijos susitarimo, kuris pakeistų Partnerystės ir bendradarbiavimo susitarimą (1), sudarymo;

               (2)

               atsižvelgiant į glaudžius Šalių istorinius ryšius ir vis stiprėjančias sąsajas, taip pat į Šalių norą plačiu mastu ir naujoviškai stiprinti ir plėsti santykius, derybos dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo (toliau – Susitarimas) buvo sėkmingai baigtos 2013 m. lapkričio 29 d. parafavus Susitarimą;

               (3)

               2014 m. kovo 10 d. Komisija pasiūlė Tarybai, kad Susitarimas turėtų būti pasirašytas Sąjungos vardu ir iš dalies laikinai taikomas remiantis jo 431 straipsniu su sąlyga, kad jis bus sudarytas vėliau;

               (4)

               į Susitarimo taikymo sritį taip pat patenka klausimai, priskiriami Europos atominės energijos bendrijos kompetencijai, visų pirma išvardinti Susitarimo298 straipsnio k punkte;

               (5)

               todėl Susitarimas turėtų būti sudarytas Europos atominės energijos bendrijos vardu dėl tų klausimų, kurie patenka į Euratomo sutarties taikymo sritį;

               (6)

               Susitarimo pasirašymui ir sudarymui taikoma atskira procedūra tais klausimais, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį;

               (7)

               remiantis Euratomo sutarties 102 straipsniu, Susitarimas Europos atominės energijos bendrijai įsigalioja tik tada, kai visos valstybės narės praneša Komisijai, kad Susitarimas yra taikytinas pagal jų atitinkamų nacionalinės teisės aktų nuostatas;

               (8)

               todėl turėtų būti pritarta tam, kad Komisija sudarytų Susitarimą Europos atominės energijos bendrijos vardu,

         PRIĖMĖ ŠĮ SPRENDIMĄ:
   1 straipsnis
   Pritariama tam, kad Europos Komisija Europos atominės energijos bendrijos vardu sudarytų Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą (2).
   2 straipsnis
   Šis sprendimas įsigalioja kitą dieną po jo priėmimo.

      Priimta Liuksemburge 2014 m. birželio 16 d.

            Tarybos vardu

            Pirmininkas

         G. KARASMANIS

      (1)  Partnerystės ir bendradarbiavimo susitarimas tarp Europos Bendrijų bei jų valstybių narių ir Gruzijos (OL L 205, 1999 8 4, p. 3).

      (2)  Susitarimo tekstas pridedamas prie Sprendimo dėl Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimo pasirašymo Europos Sąjungos vardu ir laikino taikymo (žr. šio Oficialiojo leidinio p. 1).